ᱰᱮᱢ

300px|thumb|ᱠᱟᱨᱟᱯᱩᱡᱷᱟ ᱰᱮᱢ ᱠᱮᱨᱚᱲ (ᱥᱤᱧᱚᱛ)

ᱰᱮᱢ ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱢᱟᱨᱟᱝ ᱟᱲᱮ ᱟᱨᱟᱵᱟᱝ ᱠᱟᱸᱛ, ᱡᱟᱦᱟᱸ ᱫᱚ ᱮᱥᱮᱫ ᱟᱨᱵᱟᱝ ᱴᱷᱟᱠᱮᱫ ᱫᱚᱦᱚ ᱠᱟᱜᱼᱟᱭ ᱟᱭᱢᱟ ᱫᱟᱜ ᱾ The American Heritage Dictionary of the English Language, Fourth Edition ᱰᱮᱢ ᱠᱚᱨᱮ ᱫᱚ ᱥᱤᱞᱯᱤᱧ ᱛᱟᱦᱮᱸ ᱠᱚᱜᱼᱟ, ᱞᱟᱹᱠᱛᱤ ᱡᱚᱠᱷᱟᱜ ᱟᱨᱵᱟᱝ ᱫᱟᱜ ᱰᱮᱢ ᱨᱮ ᱵᱟᱹᱲᱛᱤ ᱞᱮᱱ ᱚᱱᱟ ᱥᱤᱞᱯᱤᱧ ᱡᱷᱤᱡ ᱠᱟᱛᱮ ᱞᱟᱛᱟᱨ ᱥᱮᱫᱟᱜ ᱜᱟᱰᱟ, ᱱᱟᱞᱟ ᱨᱮ ᱫᱟᱜᱼᱮ ᱟᱲᱟᱜᱟᱜᱼᱟ ᱾ ᱵᱟᱹᱲᱛᱤ ᱠᱟᱛᱮ ᱞᱟᱹᱠᱛᱤ ᱤᱠᱛᱚ ᱨᱮᱜᱮ ᱫᱟᱜ ᱫᱚᱭ ᱟᱲᱟᱜᱟ, ᱡᱮᱢᱚᱱ ᱰᱮᱢ ᱥᱮᱫ ᱨᱮ ᱮᱱᱟᱜ ᱠᱤ ᱦᱚᱲ ᱠᱚ ᱱᱚᱣᱟ ᱨᱮᱱᱟᱜ ᱞᱟᱵᱽ ᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱢᱟ ᱾ ᱡᱮᱜᱮᱛ ᱨᱮᱱᱟᱜ ᱡᱚᱛᱚ ᱠᱷᱚᱱ ᱩᱥᱩᱞ ᱰᱮᱢ ᱫᱚ ᱦᱩᱭᱩᱜ ᱠᱟᱱᱟ ᱛᱟᱡᱤᱠᱤᱥᱛᱟᱱ ᱨᱮᱱᱟᱜ ᱱᱩᱨᱮᱠ ᱰᱮᱢ ᱡᱟᱦᱟᱸ ᱨᱮᱱᱟᱜ ᱩᱥᱩᱞ ᱫᱚ ᱦᱩᱭᱩᱜ ᱠᱟᱱᱟ ᱓᱐᱐ ᱢᱤᱴᱚᱨ ᱾https://en.m.wikipedia.org/wiki/Nurek_Dam

ᱱᱟᱜᱟᱢ
ᱛᱤᱢᱤᱱ ᱜᱟᱱ ᱰᱮᱢ ᱮᱛᱚᱦᱚᱵ ᱫᱚ ᱢᱮᱥᱚᱯᱚᱴᱟᱢᱤᱭᱟ ᱨᱮ ᱗᱐᱐᱐ ᱥᱮᱨᱢᱟ ᱢᱟᱬᱟᱝ ᱨᱮ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱱᱮᱛᱟᱨᱟᱜ ᱰᱮᱢ ᱠᱚᱫᱚ ᱢᱮᱬᱦᱮᱫ ᱨᱚᱰ ᱟᱨ ᱥᱤᱨᱢᱤᱴ ᱛᱮ ᱠᱚᱝᱠᱨᱤᱴ ᱰᱷᱟᱹᱞᱟᱹᱭ ᱠᱟᱛᱮ ᱠᱚ ᱛᱮᱭᱟᱨᱮᱫᱼᱟ ᱾ ᱰᱷᱟᱹᱞᱟᱹᱭ ᱟᱲᱮ ᱫᱚ ᱟᱹᱰᱤ ᱠᱮᱴᱮᱡ ᱛᱟᱦᱮᱸᱱᱟ ᱟᱨ ᱟᱹᱰᱤ ᱰᱮᱦᱮᱨ ᱫᱟᱜᱼᱮ ᱴᱷᱟᱠᱮᱫ ᱴᱟᱨᱦᱟᱣ ᱫᱟᱲᱮᱭᱟᱜᱼᱟ ᱾ ᱥᱮᱫᱟᱭ ᱫᱚ ᱦᱟᱥᱟ ᱟᱲᱮ ᱜᱮ ᱢᱟᱨᱟᱝ ᱟᱨ ᱫᱷᱤᱨᱤ ᱛᱮ ᱟᱴᱮᱫ ᱯᱷᱤᱪᱤᱝ ᱠᱟᱛᱮ ᱠᱚ ᱵᱮᱱᱟᱣ ᱛᱟᱦᱮᱸᱫ ᱾ ᱱᱚᱝᱠᱟ ᱦᱚᱸ ᱠᱮᱴᱮᱡ ᱜᱮᱭᱟ ᱢᱮᱱᱠᱷᱟᱱ ᱰᱷᱟᱹᱞᱟᱹᱭ ᱞᱮᱠᱟ ᱩᱱᱟᱹᱜ ᱫᱚ ᱵᱟᱝᱟ ᱾

ᱵᱮᱱᱟᱣ ᱨᱮᱱᱟᱜ ᱚᱡᱮ

ᱟᱭᱢᱟ ᱚᱡᱮ ᱤᱫᱤ ᱠᱟᱛᱮ ᱦᱚᱲ ᱰᱮᱢ ᱠᱚ ᱛᱚᱞ ᱮᱫᱼᱟ ᱾ ᱛᱤᱢᱤᱱ ᱜᱟᱱ ᱫᱤᱥᱚᱢ ᱫᱚ ᱞᱤᱸᱡᱤᱜ ᱠᱟᱱ ᱛᱟᱜ ᱴᱷᱟᱠᱮᱫ ᱫᱚᱦᱚᱭ ᱞᱟᱹᱜᱤᱫ ᱰᱮᱢ ᱠᱚ ᱛᱮᱭᱟᱨᱮᱫᱼᱟ ᱥᱟᱶᱛᱮ ᱟᱥᱟᱲ ᱫᱤᱱ ᱮᱸᱟᱱ ᱠᱚᱨᱮ ᱦᱩᱭᱩᱜ ᱠᱟᱱ ᱵᱟᱱ ᱮᱢᱟᱱ ᱠᱚ ᱠᱷᱚᱱ ᱫᱩᱜ ᱞᱟᱹᱜᱤᱫ ᱦᱚᱸ ᱾ ᱛᱤᱢᱤᱱ ᱜᱟᱱ ᱫᱤᱥᱚᱢ ᱫᱚ ᱰᱮᱢ ᱠᱚ ᱵᱚᱱᱟᱣᱮᱫᱼᱟ ᱤᱞᱮᱴᱨᱤᱥᱤᱴᱤ ᱢᱮᱱᱫᱚ ᱵᱤᱡᱽᱞᱤ ᱛᱮᱭᱟᱨ ᱞᱟᱹᱜᱤᱫ ᱦᱟᱭᱰᱨᱤ ᱤᱞᱮᱠᱴᱨᱤᱠ ᱴᱚᱨᱵᱟᱭᱤᱱ ᱡᱮᱱᱮᱨᱮᱴᱚᱨ ᱞᱟᱜᱟᱣ ᱠᱟᱛᱮ ᱾ ᱛᱤᱢᱤᱱ ᱜᱟᱱ ᱫᱤᱥᱚᱢ ᱫᱚ ᱪᱟᱥ ᱠᱟᱹᱢᱤ ᱟᱨ ᱡᱚᱢ ᱧᱩ ᱨᱮ ᱫᱟᱜ ᱵᱮᱵᱷᱟᱨ ᱞᱟᱹᱜᱤᱫ ᱰᱮᱢ ᱠᱚ ᱛᱮᱭᱟᱨᱮᱫᱼᱟ ᱾

ᱢᱟᱨᱟᱝ ᱰᱮᱢ ᱞᱤᱥᱴᱤ
ᱡᱮᱜᱮᱛ ᱨᱮ ᱟᱭᱢᱟ ᱰᱮᱢ ᱠᱚ ᱛᱚᱞ ᱟᱠᱟᱫᱼᱟ, ᱚᱱᱟ ᱢᱩᱸᱫᱽ ᱠᱷᱚᱱ ᱡᱤᱛᱚ ᱠᱷᱚᱱ ᱢᱟᱨᱟᱝ ᱰᱮᱢ ᱠᱚ ᱨᱮᱱᱟᱜ ᱞᱤᱥᱴᱤ ᱞᱟᱛᱟᱨ ᱨᱮ ᱮᱢ ᱮᱱᱟ ᱾

 ᱛᱟᱨᱵᱮᱞᱟ ᱰᱮᱢ http://www.wapda.gov.pk/pdf/terbeladam.pdf|archiveurl=https://web.archive.org/web/20150725152006/http://www.wapda.gov.pk/pdf/terbeladam.pdf -- ᱯᱟᱠᱤᱥᱛᱟᱱ
 ᱯᱷᱚᱨᱴ ᱯᱮᱠ ᱰᱮᱢ http://`www.nwd-mr.usace.army.mil/rcc/projdata/summaryengdat.pd -- ᱡᱩᱢᱤᱫᱽ ᱯᱚᱱᱚᱛ (US)
 ᱟᱴᱟᱛᱩᱨᱠ ᱰᱮᱢ  -- ᱛᱩᱨᱠᱤ
 ᱦᱚᱴᱨᱤᱵᱽᱰᱤᱡᱮᱠ -- ᱱᱮᱫᱚᱨᱞᱟᱸᱰ
 ᱚᱦᱮ ᱰᱮᱢ -- ᱡᱩᱢᱤᱫᱽ ᱯᱚᱱᱚᱛ (US)
 ᱜᱟᱨᱰᱤᱱᱟᱨ ᱰᱮᱢ  -- ᱠᱟᱱᱟᱰᱟ
 ᱢᱟᱝᱜᱽᱞᱟ ᱰᱮᱢ -- ᱯᱟᱠᱤᱥᱛᱟᱱ
 ᱚᱨᱚᱵᱷᱤᱞᱮ ᱰᱮᱢ -- ᱡᱩᱢᱤᱫᱽ ᱯᱚᱱᱚᱛ (US)
 ᱥᱟᱱ ᱞᱩᱭᱤᱥ ᱰᱮᱢ -- ᱡᱩᱢᱤᱫᱽ ᱯᱚᱱᱚᱛ (US)
 ᱱᱩᱨᱮᱠ ᱰᱮᱢ -- ᱛᱟᱡᱤᱠᱤᱥᱛᱟᱱ

ᱩᱥᱩᱞ ᱰᱮᱢ ᱞᱤᱴᱤ

ᱵᱟᱨᱦᱮ ᱡᱚᱱᱚᱲ
 Basic Terms of Dam Characteristics 
 Gravity Dam Analysis
 Structurae: Dams and Retaining Structures

ᱥᱟᱹᱠᱷᱭᱟᱹᱛ

Category:!Main category